b'\n_START_ARTICLE_\nJanez Tav\xc4\x8dar (duhovnik)\n_START_SECTION_\n\xc5\xbdivljenje in delo\n_START_PARAGRAPH_\nTeologijo je \xc5\xa1tudiral v Ljubljani med 1867 in 1871. Potem je bil kaplan v Planini, na Breznici in v Radovljici. Med 1882 in 1883 je bil \xc5\xbeupnijski upravitelj v Beli Pe\xc4\x8di, med 1883 in 1901 \xc5\xbeupnik v Le\xc5\xa1ah, kjer je prenovil \xc5\xbeupnijsko cerkev. Po upokojitvi je \xc5\xbeivel na Blejski Dobravi in \xc5\xa0inkovem Turnu._NEWLINE_Navdu\xc5\xa1il se je za cecilijansko prenovo glasbe. V prvem letniku Cerkvenega glasbenika (1878) je objavljal dopise o stanju na pevskih korih po Gorenjskem. Kasneje je \xc5\xa1e sodeloval z objavami v istem listu. Uglasbil je nekaj pesmi.'